CELEX: 62022TN0173
Language: fi
Date: 2022-03-30 00:00:00
Title: Asia T-173/22: Kanne 30.3.2022 – T-Systems International v. komissio

20.6.2022   
            
            
               FI
            
            
               Euroopan unionin virallinen lehti
            
            
               C 237/56
            
         
      Kanne 30.3.2022 – T-Systems International v. komissio
      (Asia T-173/22)
      (2022/C 237/73)
      Oikeudenkäyntikieli: englanti
      
         Asianosaiset
      
      
         Kantaja: T-Systems International GmbH (Frankfurt am Main, Saksa) (edustajat: asianajajat E. van Nuffel d’Heynsbroeck, D. Bogaert ja T. Payan)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen sopimuksen tekemisestä hankintamenettelyssä DIGIT/A3/PR/2019/010 palvelujen suorittamiseksi siltä osin kuin kyseessä ovat Euroopan laajuiset telematiikkapalvelut hallintojen välillä (TESTA); hankintamenettelyn tulokset annettiin tiedoksi 21.1.2022
               
            
                  —
               
               
                  velvoittamaan Euroopan komission korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan varainhoitoasetuksen (1) 168 artiklan 6 kohtaa on rikottu ja kaikki kyseisessä menettelyssä jätetyt tarjotukset ovat lainvastaisia, koska tarjouseritelmässä esitetyt vaatimukset tekevät palvelun toteuttamisesta ja siis asianmukaisen tarjouksen jättämisestä liian vaikeaa tai mahdotonta.
               
            
                  2)
               
               
                  Toinen kanneperuste, jonka mukaan vastaaja muutti tarjouseritelmässä esitettyjä pakollisia vaatimuksia vastoin menettelyn olennaisia edellytyksiä, kun se arvioi muiden tarjoajien tarjouksia.
               
            
                  3)
               
               
                  Kolmas kanneperuste, jonka mukaan olemassa on suuri riski sopimuksen merkittävästä muuttamisesta, koska komissio teki sopimuksen sellaisten teknisten seikkojen perusteella, joiden osalta se ei voinut olla tietämätön siitä, että niistä tulisi nopeasti vanhentuneita, jolleivät ne jo ole vanhentuneita kyseessä olevan tarjouskilpailun ajankohtana, joten komissio on toiminut varainhoitoasetuksen 170 artiklan vastaisesti.
               
            
         (1)  Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).